Žaloba podaná 2. decembra 2019 – Gaspar/Komisia
(vec T-827/19)
Jazyk konania: angličtina
Účastníci konania
Žalobca: Norbert Gaspar (Mensdorf, Luxembursko) (v zastúpení: R. Wardyn, lawyer)
Žalovaná: Európska komisia
Návrhy
Žalobca navrhuje, aby Všeobecný súd:
zrušil rozhodnutie Komisie z 23. mája 2018, a
uložil Komisii povinnosť nahradiť trovy konania.
Dôvody a hlavné tvrdenia
Na podporu svojej žaloby žalobca uvádza dva žalobné dôvody.
Prvý žalobný dôvod je založený na porušení článku 11 ods. 2 prílohy VIII k Služobnému poriadku a článku 7 ods. 1 všeobecných vykonávacích ustanovení:
prevoditeľné roky započítateľné do dôchodku by sa mali vypočítať na základe skutočne prevedenej sumy po odpočítaním čiastky predstavujúcej zhodnotenie kapitálu medzi dňom žiadosti o prevod a skutočným dňom prevodu,
Úrad pre správu a úhradu individuálnych nárokov (PMO) pochybil, kedy prevoditeľné roky započítateľné do dôchodku vypočítal iba na základe sumy uvedenej vnútroštátnym úradom v predbežnom rozhodnutí, zatiaľ čo skutočne prevedená suma nezodpovedala iba kapitálovému zhodnoteniu medzi dňom žiadosti o prevod a skutočným dňom prevodu.
Druhý žalobný dôvod založený na bezdôvodnom obohatení zo strany Únie:
výpočtom rokov započítateľných do dôchodku na základe predbežnej čiastky, ktorá bola následne prepočítaná a ktorá nezodpovedala iba kapitálovému zhodnotenie medzi dňom žiadosti o prevod a skutočným dňom prevodu, došlo k bezdôvodnému obohateniu na strane Únie.
____________